CELEX: 62007FN0136
Language: el
Date: 2007-12-06 00:00:00
Title: Υπόθεση F-136/07: Προσφυγή-αγωγή της 6ης Δεκεμβρίου 2007 — Bart Nijs κατά Ελεγκτικού Συνεδρίου

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/37
            
         Προσφυγή-αγωγή της 6ης Δεκεμβρίου 2007 — Bart Nijs κατά Ελεγκτικού Συνεδρίου
   (Υπόθεση F-136/07)
   (2008/C 79/71)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Bart Nijs (Aalst, Βέλγιο) (Εκπρόσωπος: F. Rollinger, avocat)
   
      Καθού-εναγόμενο: Ευρωπαϊκό Ελεγκτικό Συνέδριο
   Αντικείμενο και περιγραφή της διαφοράς
   Ακύρωση, αφενός, της από 5 Σεπτεμβρίου 2007 απόφασης της αρμόδιας για τους διορισμούς αρχής (ΑΔΑ) περί υποβιβασμού του προσφεύγοντος-ενάγοντος στον βαθμό AD 9, κλιμάκιο 5, κατόπιν άσκησης πειθαρχικής δίωξης και, αφετέρου, των αποφάσεων με τις οποίες, πρώτον, τέθηκε σε αργία, δεύτερον, διατάχθηκε σε βάρος του διοικητική εξέταση και, τρίτον, παραλείφθηκε από τις προαγωγές στον βαθμό AD 11 το 2007. Αίτηση αποζημίωσης και ικανοποίησης ηθικής βλάβης.
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τη ρητή απόφαση της ΑΔΑ, της 5ης Σεπτεμβρίου 2007, περί υποβιβασμού του προσφεύγοντος στον βαθμό AD 9, κλιμάκιο 5, κατόπιν πειθαρχικής δίωξης που ασκήθηκε στις 27 Σεπτεμβρίου 2006·
            
         
               —
            
            
               να ακυρώσει τις συναφείς και συνακόλουθες αποφάσεις, ιδίως την απόφαση της 26ης Σεπτεμβρίου 2006 με την οποία ο προσφεύγων τέθηκε σε αργία, την απόφαση της 27ης Σεπτεμβρίου 2007 με την οποία διατάχθηκε σε βάρος του διοικητική εξέταση και την απόφαση με την οποία παραλείφθηκε από τις προαγωγές στον βαθμό AD11 το 2007·
            
         
               —
            
            
               να ακυρώσει την από 8 Μαρτίου 2007 απόφαση της συνεδρίασης περιορισμένης σύνθεσης του Ελεγκτικού Συνεδρίου περί ανανεώσεως της θητείας του Μichel Hervé για έξι χρόνια από 1ης Ιουλίου 2007·
            
         
               —
            
            
               να υποχρεώσει το Ελεγκτικό Συνέδριο να καταβάλει στον προσφεύγοντα-ενάγοντα το ποσόν των 10 000 ευρώ ως ικανοποίηση της ηθικής βλάβης που υπέστη κατά τη διάρκεια και κατόπιν της πειθαρχικής διαδικασίας καθώς και ως αποκατάσταση της βλάβης η οποία συνίσταται στη διαφορά μεταξύ των μισθών που του καταβλήθηκαν από την ημερομηνία έναρξης ισχύος των τελευταίων αποφάσεων προαγωγής και των μισθών που θα δικαιούταν σε περίπτωση προαγωγής κατά την ημερομηνία αυτή.
            
         
               —
            
            
               να καταδικάσει το Ελεγκτικό Συνέδριο στα δικαστικά έξοδα.